《周草窗命题异人爪搯仙境图》
宋代·释文珦

幽斋众客多清如，弁翁开卷示此图。
细画纤纤比毛发，老眼眴转眡若无。
须臾神定乃能辨，蓬山圆峤连方荧。
山川舯纡体势远，楼观缥缈棼桴铺。
霓旌羽盖蔽空日，云軿鹤驭闪天衢。
环丽绮错千万状，一一尽与人间殊。
弁翁指陈更详悉，言是澄江惠氏所宝之旧物。
昔有道人方外来，暮夜延之入其室。
萧然独卧无灯明，时闻爪甲铿有声。
明发道人不知处，但见桶底搯画成。
吾知道人非小巧，物物之中存幻眇。
更于爪画两俱忘，当与道人同一笑。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。